ગુજરાતનું હૈયુ ભારે થઈ રહ્યું છે. એ તો સૌ ગુજરાતી જાણતા હતાં કે નરેન્દ્ર મોદી ગુજરાત વિધાનસભા ચૂંટણી 2012માં વિજયી હૅટ્રિક લગાવ્યા કેન્દ્રના રાજકારણનો રુખ કરશે અને લોકસભા ચૂંટણી 2014ના પડઘમ શરૂ થતા ગુજરાતે નરેન્દ્ર મોદી તરીકે દેશને સરદાર સોંપવાની તૈયારી પણ કરી લીધી હતી. આખા ગુજરાતમાં નરેન્દ્ર મોદીને વડાપ્રધાન બનાવવાનો ઉત્સાહ હતો, પરંતુ આજે જ્યારે મોદીને વિદાય આપવાનો સમય પાકી ગયો છે, ત્યારે દરેક ગુજરાતનું મન હર્ષ સાથે ભારે થઈ રહ્યું છે. જોકે ગુજરાત આવું પહલી વાર નથી કરી રહ્યું. ગુજરાતે અગાઉ પણ આ દેશને એક સરદાર સોંપ્યો હતો અને આજે 86 વર્ષ બાદ નરેન્દ્ર મોદી તરીકે બીજો સરદાર દેશને સોંપવા જઈ રહ્યું છે.